ai4bharat/Pralekha huggingface dataset:
रेल्वे मंत्रालय
एप्रिल 2023 मध्ये महिनाभर चाललेल्या विशेष मोहिमेदरम्यान, रेल्वे सुरक्षा दलाने  42 हून अधिक बेकायदेशीर सॉफ्टवेअर केली नष्ट, 955 एजंट, विकासक आणि किरकोळ विक्रेत्यांना अटक
दगडफेकीच्या परिणामांबद्दल लोकांमध्ये जागरूकता निर्माण करण्यासाठी आरपीएफने अनेक मोहिमा राबविल्या
नवी दिल्ली, 10 मे 2023
रेल्वे सुरक्षा वाढवण्याच्या आपल्या ध्येयाला अनुसरून, रेल्वे सुरक्षा दलाने  ने एप्रिल 2023 मध्ये दोन गंभीर आव्हानांना तोंड देण्यासाठी महिनाभराची विशेष पॅन इंडिया मोहीम राबवली. रेल्वे ई-तिकीटांच्या काळ्या बाजारात गुंतलेल्या गुन्हेगारांची ओळख पटवणे आणि कायद्याच्या तरतुदींनुसार त्यांच्यावर योग्य ती कारवाई करणे ही पहिली मोहीम होती. तर दुसऱ्या मोहीमेअंतर्गत गाड्यांवर दगडफेक होऊ शकते ती ठिकाणे  शोधून, कुठल्या गाड्यांवर दगडफेक केली जाऊ शकते त्या असुरक्षित गाड्या ओळखून संभाव्य धोका टाळण्यासाठी सर्व आवश्यक उपाययोजना करण्यात आल्या.
अनधिकृत तिकीट बुकिंग एजंट शोधण्यासाठी आणि त्यांना पकडण्यासाठी मोहिमेदरम्यान आरपीएफ कर्मचार्यांनी रेल्वे स्थानके, आरक्षण काउंटर आणि ऑनलाइन सामग्रीची नियमित तपासणी केली. अनधिकृत एजंटांकडून तिकीट बुक केल्यामुळे काय होऊ शकते त्याबद्दल आरपीएफ जवानांनी जनजागृती केली. तसेच कायदेशीर मार्गाने तिकीटांचे आरक्षण आणि खरेदी करण्याचे आवाहन केले. आरपीएफने बेकायदेशीर सॉफ्टवेअर्सचे 955 दलाल, विकासक, सुपर सेलर, विक्रेते आणि किरकोळ विक्रेते यांना अटक करून 42 हून अधिक बेकायदेशीर सॉफ्टवेअर्स नष्ट केली.
धावत्या प्रवासी गाड्यांवर दगडफेकीच्या घटनांमध्ये अचानक झालेली वाढ आरपीएफच्या निदर्शनास आली. प्रवाशांच्या सुरक्षा आणि सुरक्षिततेला या दगडफेकीमुळे गंभीर धोका निर्माण झाला होता. यावर मात करण्यासाठी आरपीएफने स्थानिक अधिकारी आणि ग्राम प्रशासन, जसे की ग्रामपंचायती आणि त्यांचे प्रतिनिधी, शाळा, ट्रॅकवरील वस्ती आणि महाविद्यालये यांच्यासोबत काम करून दगडफेकीच्या परिणामांबद्दल लोकांमध्ये जागरूकता निर्माण करण्यासाठी अनेक मोहिमा आयोजित केल्या. या विषयावर जनजागृती करण्यासाठी वृत्तपत्रांमध्ये नोटिस आणि पत्रके प्रसिद्ध करण्यात आली आणि जनजागृतीसाठी पत्रके वाटण्यात आली. याव्यतिरिक्त, आरपीएफने इतर अनेक उपाययोजना केल्या. ब्लॅक स्पॉट्सवर जवानांना तैनात करण्यात आले. रेल्वेगाडीची देखरेख आणि रेल्वे मालमत्तांमध्ये अवैधरित्या संचार करणार्यांच्या विरोधात . रेल्वे कायद्याच्या तरतुदींखाली कारवाई करण्यात आली. या संदर्भात पोलीस, गुप्तचर संस्था आणि इतर कायद्यांची अंमलबजावणी करणार्या संस्थांसोबत विशेष समन्वय बैठकाही घेण्यात आल्या. हा गुन्हा केल्याबद्दल 84 जणांना अटक करण्यात आली.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पंतप्रधान कार्यालय
पंतप्रधानांच्या अध्यक्षतेखाली नेहरू स्मृती संग्रहालय आणि पुस्तकालय सोसायटीची वार्षिक सर्वसाधारण सभा
पंतप्रधान नरेंद्र मोदी यांच्या अध्यक्षतेखाली नेहरू स्मृती संग्रहालय आणि पुस्तकालय सोसायटीची वार्षिक सर्वसाधारण सभा झाली. या सभेत पंतप्रधानांनी तरुणांमध्ये संशोधन, शिष्यवृत्तीला प्रोत्साहन देण्यासह इतिहासाला अधिक आकर्षक बनविण्यावर भर दिला.पीएम-संग्रहालय तरुणांमध्ये अधिक लोकप्रिय करण्याच्या मार्गांवरही पंतप्रधानांनी चर्चा केली.
पंतप्रधानांनी ट्विट केले;
“नेहरू स्मृती संग्रहालय आणि पुस्तकालय सोसायटीच्या वार्षिक सर्वसाधारण सभेचे अध्यक्षपद भूषवले. तरुणांमध्ये संशोधन, शिष्यवृत्तीला प्रोत्साहन आणि इतिहासाला अधिक आकर्षक बनवण्यावर भर दिला. तसेच पीएम-संग्रहालय तरुणांमध्ये अधिक लोकप्रिय करण्याच्या मार्गांवर चर्चा केली.’’
अल्पसंख्यांक मंत्रालय
अल्पसंख्यकांसाठी असलेल्या योजनांची अंमलबजावणी
नवी दिल्ली, 23 मार्च 2023
केंद्र सरकारने समाजातील सर्व प्रकारच्या घटकांच्या कल्याण आणि उत्थानासाठी, विशेषतः अल्पसंख्याक समुदायातील दुर्बल आणि उपेक्षित घटकांसाठी कल्याणकारी योजना हाती घेतल्या आहेत. कौशल्य विकास आणि उद्यमशीलता मंत्रालयासह, सामाजिक न्याय आणि सक्षमीकरण मंत्रालय, वस्त्रोद्योग मंत्रालय, सांस्कृतिक कार्य मंत्रालय, महिला आणि बालविकास मंत्रालय आणि ग्रामीण विकास मंत्रालय अशा विविध मंत्रालयांच्या अखत्यारीतील विभागांद्वारे ह्या योजना राबवल्या जातात.
सहा अधिसूचित अल्पसंख्याक समुदायाच्या सामाजिक-आर्थिक उत्थानासाठी अल्पसंख्याक व्यवहार विभाग विविध योजना राबवत असते. गेल्या तीन वर्षात या मंत्रालयाने राबवलेल्या योजना/कार्यक्रम यांची माहिती खालीलप्रमाणे आहे.
 शैक्षणिक सक्षमीकरण योजना
 मॅट्रिकपूर्व शिष्यवृत्ती योजना.
 मॅट्रिकोत्तर शिष्यवृत्ती योजना.
 मेरिट-कम-मीन्स आधारित शिष्यवृत्ती योजना
 रोजगार आणि आर्थिक सक्षमीकरण योजना:
 प्रधान मंत्री विरासत का संवर्धन 
 अल्पसंख्याकांना सवलतीचे कर्ज देण्यासाठी राष्ट्रीय अल्पसंख्याक विकास आणि वित्त महामंडळ  चा समभाग
 विशेष योजना
 जिओ पारसी: भारतातील पारशी लोकसंख्येत होत असलेली घट भरुन काढत, त्यांची लोकसंख्या वाढवण्यासाठी एक योजना.
 कौमी वक्फ बोर्ड तरक्कीआती योजना  आणि शहरी वक्फ संपत्ती विकास योजना .
 पायाभूत विकास योजना
 प्रधानमंत्री जनविकास कार्यक्रम 
गेल्या तीन वर्षात आणि चालू वर्षात वाटप केलेल्या निधीचा योजनानिहाय आणि वर्षनिहाय तपशील आणि लाभार्थ्यांची संख्या मंत्रालयाच्या www.minorityaffairs.gov.in या वेबसाइटवर उपलब्ध आहे. मंत्रालय केवळ शिष्यवृत्ती योजनांसाठी समुदाय-निहाय लाभार्थ्यांची माहिती ठेवते.
अल्पसंख्यक समाजासाठी असलेल्या कल्याणकारी योजनांचे लाभ पात्र लाभार्थ्यांना मिळवून दिले जात आहेत आणि अल्पसंख्यकांसाठी राबविण्यात येणाऱ्या योजनांचे लाभ अपेक्षित लाभार्थ्यांपर्यंत पोहोचावेत, यासाठी असलेली देखरेख यंत्रणा आणखी सुधारण्यासाठी प्रयत्न केले गेले आहेत. जेणेकरून, योजनांच्या अंमलबजावणी प्रक्रियेवर नियंत्रण ठेवण्यासाठी मंत्रालयाला मदत होऊ शकेल.
कौशल्यविकासासह या मंत्रालयाच्या विविध योजनांतर्गत शिष्यवृत्तीची रक्कम/छात्रवृत्ती/आर्थिक सहाय्य थेट लाभ हस्तांतरण  सुविधेद्वारे थेट लाभार्थ्यांच्या खात्यात जमा केले जाते. त्याशिवाय, राष्ट्रीय शिष्यवृत्ती पोर्टल  द्वारे शिष्यवृत्ती योजना राबविण्यात येत आहेत ज्यात स्वच्छता तपासणी, नावांची पुन्हा पुन्हा नोंद टाळणे, ज्यामुळे मध्यस्थ, बनावट लाभार्थी इत्यादींना दूर केले जाते.
देशातील सर्व जिल्ह्यांमध्ये अंमलबजावणीसाठी 2022-23 या आर्थिक वर्षापासून प्रधानमंत्री जन विकास कार्यक्रम  मध्ये सुधारणा करण्यात आली आहे. पीएमजेव्हीके भुवन हे मोबाईल ॲप पीएमजेव्हीके अंतर्गत तयार केलेल्या सर्व मालमत्तेचे जिओ-टॅगिंग करण्यासाठी आणि पीएमजेव्हीके अंतर्गत प्रकल्पांच्या प्रभावी अंमलबजावणी/निरीक्षणासाठी बांधकाम/प्रकल्पांच्या पूर्णत्वाच्या विविध टप्प्यांची छायाचित्रे विकसित करण्यात आले आहे.
केन्द्रीय अल्पसंख्याक व्यवहार मंत्री, स्मृती इराणी यांनी आज लोकसभेत ही माहिती दिली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
आरोग्य आणि कुटुंब कल्याण मंत्रालय
कोविड-19 बाबत ताजी माहिती
नवी दिल्ली, 3 मार्च 2020
आग्रा येथे नमुन्यांच्या तपासणीदरम्यान उच्च ज्वराचे सहा रुग्ण आढळले आहेत. नवी दिल्लीत काल आढळलेल्या कोविड-19 बाधित रुग्णाशी त्यांचा संपर्क झाला होता. त्यांना स्वतंत्र कक्षात ठेवण्यात आले असून त्यांचे नमुने पुण्याच्या राष्ट्रीय विषाणू विज्ञान संस्थेकडे पुष्टीसाठी पाठवण्यात आले आहेत.
एकात्मिक रोग देखरेख कार्यक्रम  नेटवर्कच्या माध्यमातून या सहा जणांच्या संपर्कात आलेल्या व्यक्तींचाही शोध घेतला जात आहे.
B.Gokhale/S.Kane/P.Malandkar
(Visitor Counter : 99
राष्ट्रपती कार्यालय
भारताच्या राष्ट्रपतींनी ब्रह्मकुमारी द्वारे आयोजित 'राईझ- 'आध्यात्मिक सक्षमीकरणामधून उदयोन्मुख भारत' या राष्ट्रीय मोहिमेचा शुभारंभ केला, सिकंदराबाद इथल्या ब्रह्मकुमारी सायलेन्स रिट्रीट सेंटरचे आभासी माध्यमातून उद्घाटन केले, आणि इंदूर मधील ब्रह्मकुमारी सभागृह आणि अध्यात्मिक कलादालनाची पायाभरणी केली
नवी दिल्ली, 3 जानेवारी 2023
भारताच्या राष्ट्रपती, द्रौपदी मुर्मु यांनी आज  राजस्थानमधील माउंट अबू येथे ब्रह्मकुमारींनी आयोजित केलेल्या 'आध्यात्मिक सक्षमीकरणामधून उदयोन्मुख भारत' या राष्ट्रीय मोहिमेचा शुभारंभ केला. त्यांनी तेलंगणामधील सिकंदराबाद इथल्या ब्रह्मकुमारीज सायलेन्स रिट्रीट सेंटरचे आभासी माध्यमातून उद्घाटन केले आणि, मध्य प्रदेशमधील इंदूर इथल्या ब्रह्मकुमारी सभागृह आणि आध्यात्मिक आर्ट गॅलरीची पायाभरणी केली.
संमेलनाला संबोधित करताना राष्ट्रपती म्हणाल्या की, ब्रह्मकुमारी संस्थेशी त्यांचा खूप जवळचा संबंध आहे. त्यांनी राजयोगाची पद्धत शिकली, जी बाह्य भौतिक सोयी आणि घटनांपेक्षा आंतरिक आध्यात्मिक शक्तीला महत्त्व देते. यामुळे यांच्या जीवनात प्रकाश आणि उत्साह आला, ज्यावेळी त्यांना जीवनात अंधःकार आणि निराशा जाणवत होती.
राष्ट्रपती म्हणाल्या की, ही अभिमानाची बाब आहे की, ब्रह्मकुमारी संस्था गेली सुमारे 80 वर्षे आध्यात्मिक प्रगती, व्यक्तिमत्त्वातील आंतरिक परिवर्तन आणि जागतिक समुदायाच्या पुनरुज्जीवनासाठी अमूल्य योगदान देत आहे.
शांतता, अहिंसा आणि प्रेमावर आधारित सेवेच्या भावनेतून या संस्थेने, सर्वांगीण शिक्षण, ग्रामीण विकास, आरोग्य, महिला सक्षमीकरण, आपत्ती व्यवस्थापन, दिव्यांगजन आणि अनाथांचे कल्याण आणि पर्यावरण संरक्षण यासारख्या अनेक क्षेत्रांमध्ये भरीव योगदान दिले आहे. या उदात्त कामांसाठी त्यांनी ब्रह्मकुमारींची प्रशंसा केली.
ब्रह्मकुमारी संस्था 137 देशांमध्ये सुमारे 5000 ध्यान केंद्रे चालवत असल्याचे राष्ट्रपतींनी नमूद केले. त्या म्हणाल्या की, आध्यात्मिक बांधवांच्या सहयोगाने या संस्थेत महिलांची प्रमुख भूमिका राहिली आहे. महिलांनी चालवलेली ही सर्वात मोठी आध्यात्मिक संस्था आहे जी हे सिद्ध करते की, संधी दिल्यावर, स्त्रिया पुरुषांच्या बरोबरीने किंवा कदाचित त्याहूनही अधिक चांगले काम करू शकतात. ब्रह्मकुमारी संस्थेने महिला सक्षमीकरणात सक्रिय भूमिका बजावल्याबद्दल त्यांनी समाधान व्यक्त केले. महिलांच्या आध्यात्मिक, सामाजिक आणि बौद्धिक सबलीकरणातच जगाचा सर्वांगीण विकास सामावलेला आहे, यावर ब्रह्माबाबांचा विश्वास आहे. या विचाराने ब्रह्माबाबांनी महिलांना प्रमुख भूमिका दिल्या आणि आजच्या जागतिक समाजाला अशाच विचारसरणीची अधिक गरज असल्याचे त्या म्हणाल्या.
राष्ट्रपतींचे हिंदीमधील भाषण पाहण्यासाठी कृपया येथे क्लिक कराS.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
संरक्षण मंत्रालय
मुंबईच्या नौदल डॉकयार्ड इथे आयएनएस रणवीर या जहाजावरील घटना
मुंबई, 18 जानेवारी 2022
मुंबईच्या नौदल डॉकयार्ड इथे असलेल्या आयएनएस रणवीरच्या एका कंपार्टमेंटमध्ये झालेल्या एका स्फोटात तीन नौदल कर्मचाऱ्यांच्या मृत्यू झाला आहे. हा स्फोट झाल्यावर, जहाजावरील कर्मचाऱ्यांनी त्वरित आणि तत्परतेने परिस्थिती नियंत्रणात आणण्यासाठी हालचाली सुरु केल्या. या घटनेत मोठी वित्तहानी झाल्याचे वृत्त नाही.
आयएनएस रणवीर ही युद्धनौका, नोव्हेंबर 2021 पासून, पूर्व नौदल कमांडमधून क्रॉस कोस्ट कार्यवाहीसाठी इथे तैनात होती आणि लवकरच ही नौका आपल्या तळावर परत जाणार होती. या घटनेच्या बोर्ड ऑफ इन्क्वायरीचे आदेश देण्यात आले आहे.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 230
सामाजिक न्याय आणि सबलीकरण मंत्रालय
विमुक्त, भटके विमुक्त आणि अर्ध भटके समुदायाच्या आर्थिक सक्षमीकरणासाठीच्या  योजनेचा केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांच्या हस्ते प्रारंभ
या समुदायांची विना अडथळा नोंदणी आणि माहिती संचयन सुनिश्चित करण्यासाठी सामाजिक न्याय आणि सक्षमीकरण विभागाकडून एक ऑनलाइन पोर्टल विकसित
नवी दिल्ली, 16 फेब्रुवारी 2022
केंद्रीय सामाजिक न्याय आणि सक्षमीकरण मंत्री, डॉ. वीरेंद्र कुमार यांनी आज नवी दिल्ली येथील डॉ. आंबेडकर आंतरराष्ट्रीय केंद्र येथे विमुक्त, भटके विमुक्त आणि अर्ध भटके समुदायांच्या कल्याणासाठी आर्थिक सक्षमीकरण योजनेचा  प्रारंभ केला.
स्कीम फॉर इकॉनॉमिक एम्पारवरमेंट ऑफ डीएनटीज अर्थात सीड  योजनेचे चार प्रमख घटक आहेत:
- शैक्षणिक सक्षमीकरण- नागरी सेवांसाठी या समुदायातील विद्यार्थ्यांना मोफत प्रशिक्षण, वैद्यकीय अभियांत्रिकी, एमबीए इत्यादी व्यावसायिक अभ्यासक्रमांसाठी प्रवेश.
- राष्ट्रीय आरोग्य प्राधिकरणाच्या प्रधानमंत्री जन आरोग्य योजनेद्वारे  आरोग्य विमा.
- उत्पन्न वाढीसाठीच्या माध्यमातून उपजीविकेचे साधन आणि
- गृहनिर्माण 
या योजनेसाठी 2021-22 पासून पाच वर्ष 200 कोटी रुपयांचा खर्च सुनिश्चित करण्यात येईल. या योजनेच्या अंमलबजावणीचे काम विमुक्त, भटके विमुक्त आणि अर्ध-भटके समुदायांच्या विकास आणि कल्याण मंडळाला देण्यात आले आहे.
सामाजिक न्याय आणि सक्षमीकरण विभागाने विकसित केलेले ऑनलाइन पोर्टल हे या योजनेचे एक महत्त्वाचे वैशिष्ट्य आहे.हे पोर्टल या समुदायांची विना अडथळा नोंदणी सुनिश्चित करेल आणि माहिती भांडार म्हणून काम करेल. हे पोर्टल वापरण्यास अतिशय सुलभ आहे आणि मोबाईल ऍप्लिकेशनच्या माध्यमातून मोबाईल फोनवरदेखील सहज उपलब्ध आहे. हे पोर्टल अर्जदाराला अर्जाची प्रत्यक्ष स्थिती प्रदान करेल. लाभार्थ्यांचे पैसे थेट त्यांच्या खात्यात जमा केले जातील.
भारतातील विमुक्त, भटके विमुक्त आणि अर्ध भटके समुदाय हा सर्वात वंचित आणि आर्थिकदृष्ट्या दुर्बल समाज आहे.अनुसूचित जाती / अनुसूचित जमातीं प्रमाणे राज्य पाठबळापासून वंचित ठेवण्यात आले होते, असे यावेळी बोलताना डॉ.वीरेंद्र कुमार यांनी सांगितले. “हे सरकार शेवटच्या माणसाच्या उन्नतीसाठी कटिबद्ध आहे आणि त्याला सर्वसमावेशक विकासाच्या मुख्य प्रवाहात आणण्याचा निर्धार आहे, असे डॉ. वीरेंद्र कुमार म्हणाले.
यावेळी सामाजिक न्याय आणि सक्षमीकरण राज्यमंत्री श्री ए. नारायणस्वामी म्हणाले की, विमुक्त, भटके विमुक्त आणि अर्ध-भटके या जमाती हा सर्वात दुर्लक्षित, उपेक्षित आणि आर्थिक आणि सामाजिकदृष्ट्या वंचित समुदाय आहे. त्यामुळे, या समुदायांबद्दलच्या सामूहिक विचारांमध्ये बदल घडवून आणणे अत्यंत आवश्यक आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 416
पंतप्रधान कार्यालय
तामिळनाडूच्या युवकांना खेळाविषयी प्रेरणा देणाऱ्या के सी गणपती आणि वरुण ठक्कर यांची पंतप्रधानांकडून प्रशंसा
पंतप्रधान नरेंद्र मोदी यांनी के सी गणपती आणि वरुण ठक्कर यांची, ‘मीट द चॅम्पियन्स’ या कार्यक्रमा अंतर्गत तामिळनाडूच्या युवकांना खेळ आणि तंदुरुस्तीविषयी प्रेरणा देत असल्याबद्दल प्रशंसा केली आहे.
पीआयबी तामिळनाडूच्या ट्वीटला उत्तर देताना पंतप्रधानांनी म्हटले आहे, तामिळनाडूच्या प्रतिभावान युवकांना प्रेरणा देण्यासाठी के सी गणपती आणि
@VarunThakkar100 यांच्या द्वारे लक्षणीय कार्य.
अशा प्रयत्नातून क्रीडा आणि तंदुरुस्ती याविषयी जागरूकता वाढेल असा मला विश्वास आहे.”
आदिवासी विकास मंत्रालय
नॅशनल एज्युकेशन सोसायटी फॉर ट्रायबल स्टुडंट्स  ने प्रशिक्षित पदवीधर शिक्षक  आणि वसतिगृह वॉर्डन पदासाठी 6329 रिक्त जागा भरण्यासाठी एकलव्य मॉडेल निवासी शाळांसाठी  2023 च्या कर्मचारी निवड परीक्षेची  अधिसूचना केली जारी
नवी दिल्ली, 19 जुलै 2023
नॅशनल एज्युकेशन सोसायटी फॉर ट्रायबल स्टुडंट्स  ही आदिवासी व्यवहार मंत्रालयाच्या अंतर्गत असलेली स्वायत्त संस्था आहे. एकलव्य मॉडेल निवासी शाळांसाठी  साठी ही संस्था शिक्षक आणि शिक्षकेतर कर्मचार्यांसाठी भरती मोहीम राबवत आहे. प्रशिक्षित पदवीधर शिक्षक  आणि वसतिगृह वॉर्डन पदासाठीच्या 6329 रिक्त जागा भरण्यासाठी इएमआरएस कर्मचारी निवड परीक्षेची -2023 अधिसूचना नेस्टसने जारी केली आहे. यामुळे एकलव्य शाळांचा दर्जा सुधारण्यासाठी दर्जेदार मनुष्यबळाचा समावेश केला जाणार आहे.
अर्ज करण्याची प्रक्रिया आजपासून  पासून सुरू झाली आहे.
केंद्रीय माध्यमिक शिक्षण मंडळाच्या  समन्वयाने नेस्टस खाली दिलेल्या तक्त्यातील टीजीटी आणि वसतिगृह वॉर्डनच्या रिक्त जागा भरण्यासाठी "ओएमआर " मोडमध्ये ईएसएसई-2023 आयोजित करत आहे. :
|
|
Post
|
|
Vacancies
|
|
TGT
|
|
5660
|
|
Hostel Warden
|
|
669
|
|
Total
|
|
6329
ऑनलाइन अर्जांची तपशीलवार प्रक्रिया, पात्रता निकष आणि प्रत्येक पदासाठी अभ्यासक्रमासह इतर तपशील emrs.tribal.gov.in या वेबसाइटवर उपलब्ध आहेत.
राज्ये/केंद्रशासित प्रदेशातील ईएमआरएस मध्ये रिक्त पदे भरण्यासाठी भरती प्रक्रिया सुरू करण्यात आली आहे. हे पोर्टल आजपासून 18 ऑगस्ट 2023 पर्यंत या पोर्टलवर अर्ज दाखल करता येतील.
निवासी संकुलात अनुसूचित जमातीच्या विद्यार्थ्यांना दर्जेदार शिक्षण देण्यासाठी आदिवासी व्यवहार मंत्रालयाची एकलव्य ही एक प्रमुख योजना आहे.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 170
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
कोविड प्रतिबंधक लसीच्या 169 कोटी 73 लाखांहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 12 कोटी 5 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून, केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा पुरवठा करत आहे.
|
|
VACCINE DOSES
|
|

|
|
SUPPLIED
|
|
1,69,73,06,050
|
|
BALANCE AVAILABLE
|
|
12,05,64,491
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 169 कोटी 73 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 12 कोटी 5 लाखांहून अधिक  मात्रा, आगामी काळात लसीकरण करण्यासाठी अजूनही शिल्लक आहेत.
नवीन आणि नवीकरणीय ऊर्जा मंत्रालय
राज्य आणि केंद्रशासित प्रदेशांच्या ऊर्जा तसेच नवीन आणि नवीकरणीय ऊर्जा मंत्र्यांची दोन दिवसीय परिषद उद्यापासून उदयपूरमध्ये सुरू होणार
केंद्रीय ऊर्जा मंत्री आर.के सिंग यांच्या हस्ते होणार परिषदेचे उद्घाटन
राज्ये आणि केंद्रशासित प्रदेशातील ऊर्जा आणि एनआरई सचिव राहणार उपस्थित
आर्थिक वर्ष 2020-21 साठी उर्जा उपयोगिता कामगिरीचा अहवाल केला जाणार प्रसिद्ध
नवी दिल्ली, 13 ऑक्टोबर 2022
राज्ये आणि केंद्रशासित प्रदेशांच्या उर्जा आणि नवीन आणि नवीकरणीय ऊर्जा मंत्र्यांची दोन दिवसीय परिषद उद्या, 14 ऑक्टोबर 2022 रोजी राजस्थानात उदयपूर येथे सुरू होईल आणि 15 ऑक्टोबर 2022 पर्यंत ती चालेल. केंद्रीय ऊर्जा आणि नवीन आणि नवीकरणीय ऊर्जा मंत्री आर.के. सिंह यांच्या हस्ते 14 ऑक्टोबर 2022 रोजी परिषदेचे उद्घाटन होईल. राजस्थानचे मुख्यमंत्री अशोक गेहलोत, ऊर्जा आणि अवजड उद्योग राज्यमंत्री कृष्ण पाल गुर्जर, नवीन आणि नवीकरणीय ऊर्जा आणि रासायनिक आणि खते राज्यमंत्री भगवंत खुबा यावेळी उपस्थित राहतील. राज्य आणि केंद्रशासित प्रदेशातील मंत्री, ऊर्जा सचिव तसेच एनआरई, ऊर्जा आणि नवीन आणि नवीकरणीय ऊर्जा मंत्रालयांचे वरिष्ठ अधिकारी आणि ऊर्जा क्षेत्रातील सीपीएसईचे प्रमुख देखील उपस्थित असतील.
परिषदेदरम्यान चर्चेचा अजेंडा खालीलप्रमाणे आहे.
- डिस्कॉम्सची व्यवहार्यता
- स्मार्ट मीटरिंग
- अक्षय ऊर्जा आणि साठवणूक
- ऊर्जा क्षेत्रातील सुधारणा
- वेळेवर गुंतवणूक करून 24 x7 वीज पुरवठा सुनिश्चित करणे
- वीज ग्राहकांचे हक्क
- 2030 मध्ये भविष्यातील वीज प्रणाली
- ऊर्जा संवर्धन
आर्थिक वर्ष 2020-21 साठी उर्जा उपयोगिता कामगिरीचा अहवाल परिषदेदरम्यान प्रसिद्ध केला जाईल. हा अहवाल ऊर्जा मंत्रालया अंतर्गत पॉवर फायनान्स कॉर्पोरेशनने प्रकाशित केला आहे.
ऊर्जा मंत्रालय आणि नवीन आणि नवीकरणीय ऊर्जा मंत्रालय दरवर्षी राज्ये आणि केंद्रशासित प्रदेशांच्या ऊर्जा आणि नवीन आणि नवीकरणीय ऊर्जा मंत्र्यांची परिषद आयोजित करते. ऊर्जा क्षेत्रातील वर्तमान आणि नव्याने उभ्या ठाकणाऱ्या समस्यांवर चर्चा करण्यासाठी तसेच क्षेत्राच्या पुढील विकासासाठी अजेंडा ठरण्यासाठी या परिषदांनी एक मोलाचे व्यासपीठ म्हणून काम केले आहे.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 164
पंतप्रधान कार्यालय
बांगलादेशमधल्या तीन प्रकल्पांचे व्हिडिओ कॉन्फरन्सिंगद्वारे संयुक्तरित्या उद्घाटन करताना पंतप्रधानांचे भाषण
नवी दिल्ली, 10 सप्टेंबर 2018
मा. शेख हसीना, पंतप्रधान बांगलादेश
भारत आणि बांगलादेशचे परराष्ट्र व्यवहार मंत्री,
सुश्री ममता बॅनर्जी, मुख्यमंत्री प. बंगाल
बिप्लव कुमार देव, मुख्यमंत्री त्रिपुरा
काही दिवसांपूर्वी काठमांडूमध्ये बिमस्टेक शिखर परिषदेत शेख हसीना यांची भेट झाली होती. त्याआधीही मे महिन्यात आम्ही शांतीनिकेतनमध्ये आणि एप्रिल महिन्यात लंडन इथल्या राष्ट्रकुल परिषदेत भेटलो होतो.
आणि मला आनंद वाटतो की, आज व्हिडिओ कॉन्फरन्सिंगच्या माध्यमातून पुन्हा एकदा तुम्हाला भेटण्याची संधी मिळत आहे.
मी याआधीही अनेकदा म्हटले आहे की, शेजारी देशांच्या नेत्यांशी शेजाऱ्यांसारखे संबंध असले पाहिजेत. जेव्हा मनात आले तेव्हा चर्चा झाली पाहिजे, भेट झाली पाहिजे. यासाठी राजशिष्टाचाराच्या बंधनात राहण्याची आवश्यकता नाही.
ही जवळीक पंतप्रधान शेख हसीना यांच्याबरोबरच्या माझ्या संपर्कात स्पष्टपणे दिसून येते. अनेक भेटींखेरीज ही आमची चौथी व्हिडिओ कॉन्फरन्स आहे आणि आगामी काळात आणखी एक व्हिडिओ कॉन्फरन्स होणार आहे.
या व्हिडिओ कान्फरन्सचे सर्वात मोठे वैशिष्ट्य म्हणजे आम्हा दोन्ही देशांच्या सहकार्याने साकारणाऱ्या प्रकल्पांचा शुभारंभ किंवा उद्घाटन कुठल्या व्हीआयपी भेटीवर अवलंबून नाही.
महोदया, जेव्हा आपण दळणवळणाबद्दल बोलतो तेव्हा मला 1965 पूर्वीचे दळणवळण बहाल करण्याच्या आपल्या दृष्टीकोनाचा विचार आठवतो.
आणि मला खूप आनंद वाटतो की, गेल्या काही वर्षांमध्ये या दिशेने आम्ही सातत्याने पावले उचलली आहेत.
आज आपण आपली विजेची जोडणी वाढवली आहे आणि रेल्वेचे जाळे अधिक विस्तृत करण्यासाठी दोन प्रकल्प सुरू केले आहेत.
2015 मध्ये जेव्हा मी बांगलादेशला आलो होतो तेव्हा आपण बांगलादेशला 500 मेगावॅटचा अतिरिक्त वीज पुरवठा करण्याचा निर्णय घेतला होता आणि त्यासाठी प. बंगालहून बांगलादेशात पारेषण वाहिनी उपयोगात आणली जात आहे. हे काम पूर्ण करण्यात सहकार्याकरता मी मुख्यमंत्री ममता बॅनर्जी यांचे अभिनंदन करतो.
हा प्रकल्प पूर्ण होण्यामुळे आता 1.16 गिगावॅट वीज भारतातून बांगलादेशला पुरवली जाणार आहे. मला असे वाटते की, मेगावॅट ते गिगावॅट हा प्रवास आमच्या संबंधाचे सुवर्ण अध्यायाचे प्रतीक आहे.
रेल्वेच्या क्षेत्रातही आमचा संपर्क सातत्याने वाढत आहे. यात बांगलादेशातील आंतरिक जोडणी आणि भारताबरोबरची जोडणी आमच्या सहकार्यातून प्रमुख पैलू आहेत.
अखौडा-आगरतळा या रेल्वे मार्गाचे काम पूर्ण झाल्यावर आमच्या सरहद्द पार दळणवळणात आणखी भर पडेल. या प्रकल्पात सहकार्यासाठी मी मुख्यमंत्री बिप्लव कुमार देव यांचे अभिनंदन करतो.
पंतप्रधान शेख हसीना यांनी बांगलादेशच्या विकासासाठी महत्वाकांक्षी लक्ष्य निश्चित केले आहे. 2021 पर्यंत मध्यम उत्पन्न असलेला देश आणि 2041 पर्यंत विकसित राष्ट्र बनवण्याचा त्यांचा निश्चय साकारण्यासाठी सहकार्य करणे आमच्यासाठी अभिमानास्पद आहे.
जसजसे आमचे संबंध वृद्धींगत होतील आणि नागरिकांमधील नाते वृद्धींगत होईल तसतसे आपण विकास आणि समृद्धीच्या नव्या उंचीवर पोहोचू असा मला विश्वास आहे.
या कामात सहकार्य करण्यासाठी आणि या कार्यक्रमासाठी उपस्थित राहण्यासाठी मी पंतप्रधान शेख हसीना आणि प. बंगाल व त्रिपुराच्या मुख्यमंत्र्यांचे मन:पूर्वक आभार मानतो.
B.Gokhale/S.Kakde/P.Kor
(Visitor Counter : 63
पंतप्रधान कार्यालय
ओदिशा आणि पूर्व भारताच्या सर्वांगीण विकासासाठी सरकार वचनबद्ध-पंतप्रधान
पंतप्रधानांनी बालनगीरला भेट दिली, ओदिशासाठी 1500 कोटी रुपयांच्या विकास प्रकल्पांचा शुभारंभ
झारसुगुडा येथील मल्टि-मोडल लॉजिस्टिक्स पार्क राष्ट्राला समर्पित
संपर्क वाढवण्यासाठी सहा रेल्वे प्रकल्पांचे उद्घाटन
बालनगीर आणि बिचुपली दरम्यान 15 किलोमीटरच्या नवीन रेल्वेमार्गाचे उद्घाटन
(नवी दिल्ली, 15 जानेवारी 2019
पंतप्रधान नरेंद्र मोदी यांनी आज ओडिशातील बालनगीरला भेट दिली. यावेळी त्यांनी 1500 कोटी रुपयांच्या विविध विकास प्रकल्पांचे उद्घाटन आणि पायाभरणी केली.
आज सकाळी त्यांचे रायपूर येथील स्वामी विवेकानंद विमानतळावर आगमन झाले आणि त्यानंतर ते बालनगीरसाठी रवाना झाले. झारसुगुडा येथील मल्टिमोडल लॉजिस्टिक्स पार्क त्यांनी राष्ट्राला समर्पित केला. या मल्डिमोडल लॉजिस्टिक पार्कमुळे झारसुगुडा हे प्रमुख लॉजिस्टिक्स केंद्र बनेल. रेल्वे प्रकल्पांना चालना देण्यासाठी त्यांनी 115 कोटी रुपये खर्चाच्या बालनगीर-बिचुपली रेल्वे मार्गाचे उद्घाटन केले.
ओडिशाच्या जनतेप्रती आपली वचनबद्धता दर्शवताना पंतप्रधान म्हणाले की, गेल्या तीन आठवड्यात हा त्यांचा तिसरा ओदिशा दौरा आहे. बालनगीर रेल्वे यार्डात जमलेल्यांना संबोधित करताना ते म्हणाले की, पूर्व भारत आणि ओदिशाच्या विकासासाठी सरकार नियमितपणे प्रयत्न करत आहे. बालनगीर येथे अनेक विकास प्रकल्पांचा करण्यात आलेला शुभारंभ हे या दिशेने उचललेले पाऊल असल्याचे ते म्हणाले.
नागवली नदीवरचा पूल, बारपाली-डुंगरीपाली आणि बालनगीर-देवगांव दरम्यान रेल्वे मार्गाचे दुपदरीकरण आणि झारसुगुडा-विझिनगरम आणि संबलपूर-अंगुलचा 813 कि.मी. मार्गाचे विद्युतीकरण त्यांनी राष्ट्राला समर्पित केले. ओदिशातील सोनेपूर येथील केंद्रीय विद्यालयाची पायाभरणी पंतप्रधानांच्या हस्ते झाली. या विद्यालयासाठी 15.81 कोटी रुपये खर्च अपेक्षित आहे. संपर्क आणि शिक्षणाचे महत्व अधोरेखित करताना पंतप्रधान म्हणाले की शिक्षणामुळे मनुष्यबळ विकास होतो. मात्र संपर्क व्यवस्थेमुळे अशा संसाधनांचे संधीत परिवर्तन होते. सहा रेल्वे प्रकल्पांचे उद्घाटन हे संपर्क वाढवण्याच्या आमच्या प्रयत्नांचे प्रतिबिंब आहे. यामुळे लोकांना येण्याजाण्याची सुविधा उपलब्ध होईल तसेच उद्योग क्षेत्राला खनिजे लवकर मिळतील आणि शेतकऱ्यांना आपला शेतमाल लांबच्या बाजारपेठांमध्ये नेता येईल आणि यापुढे ओदिशातील नागरिकांचे जीवनमान सुधारेल.
संस्कृती आणि वारशाचे जतन करण्याप्रती आपली वचनबद्धता स्पष्ट करत पंतप्रधान म्हणाले की यामुळे सांस्कृतिक संबंध अधिक बळकट होतील आणि राज्यातील पर्यटन संधीत वाढ होईल. गंधहरदी  येथील नीलमाधव आणि सिद्धेश्वर मंदिराच्या नुतनीकरण आणि जीर्णोद्धाराबद्दल त्यांनी आनंद व्यक्त केला. मोदींनी बालनगीर आणि असुरगड किल्ल्यातील राणीपूर झांरियल स्मारक समूहाच्या नुतनीकरण आणि जीर्णोद्धार कामांचे उद्घाटन केले.
B.Gokhale/S.Kane/P.Kor
पंतप्रधान कार्यालय
ब्राझीलचे राष्ट्राध्यक्ष म्हणून पदभार स्वीकारल्याबद्दल पंतप्रधानांकडून लुईझ इनासिओ लुला दा सिल्वा यांचे अभिनंदन
पंतप्रधान नरेंद्र मोदी यांनी लुईझ इनासिओ लुला दा सिल्वा यांचे ब्राझीलचे राष्ट्राध्यक्ष म्हणून पदभार स्वीकारल्याबद्दल अभिनंदन केले आहे.
ट्विट संदेशात पंतप्रधान म्हणाले;
“ब्राझीलचे अध्यक्ष म्हणून पदभार स्वीकारल्याबद्दल लुईझ इनासिओ लुला दा सिल्वा यांचे हार्दिक अभिनंदन. मी त्यांना तिसर्या कार्यकाळात यशस्वी होण्यासाठी शुभेच्छा देतो आणि भारत - ब्राझील धोरणात्मक भागीदारी मजबूत करण्यासाठी त्यांच्यासोबत काम करण्यास उत्सुक आहे.